পৌর নির্বাচন সুষ্ঠু হলে বিএনপি বিপুল ভোটে জিতবে : ব্যারিস্টার মওদুদ - BANGLA-NEWS24
৩:৫৫ পূর্বাহ্ণ - বুধবার, ২০ ফেব্রুয়ারি , ২০১৯
Home / জরুরী সংবাদ / পৌর নির্বাচন সুষ্ঠু হলে বিএনপি বিপুল ভোটে জিতবে : ব্যারিস্টার মওদুদ
ডিসেম্বর ৭, ২০১৫	জরুরী সংবাদ, বিএনপি, রাজধানীর খবর Leave a comment 55 Views
ঢাকা, ০৭ ডিসেম্বর ২০১৫ (বাংলা-নিউজ টুয়েন্টিফোর ডটকম): আজ সোমবার সন্ধ্যায় জাতীয় প্রেস ক্লাবে সাবেক মুখ্যমন্ত্রী ও সাবেক প্রধানমন্ত্রী আতাউর রহমান খানের ২৪তম মুত্যুবার্ষিকী উপলক্ষে আয়োজিত স্মরণ সভা ও দোয়া মাহফিলে প্রধান অতিথির বক্তব্যে বিএনপির স্থায়ী কমিটির সদস্য ব্যারিস্টার মওদুদ আহমদ বলেছেন, পৌর নির্বাচন সুষ্ঠু হলে বিএনপি বিপুল ভোটে জিতবে।
তিনি আরো বলেন, পৌরসভা নির্বাচন সুষ্ঠু না হলে আওয়ামী লীগের অধীনে জাতীয় নির্বাচনের বাসনা পূরণ হবে না।
মওদুদ বলেন, পৌর নির্বাচন সুষ্ঠু হলে ধানের শীষ বিপুল ভোটে জয়লাভ করবে। বিএনপির প্রার্থীদের বিজয়ী করার মাধ্যমে দীর্ঘদিন ভোট দিতে না পারা মানুষের মনের আকাঙ্ক্ষার প্রতিফলন ঘটবে।
তিনি বলেন, নির্বাচন সুষ্টু হলে বিএনপি যে গণতান্ত্রিক আন্দোলন করছে তা সফলতার মুখ দেখবে। তবে সিটি নির্বাচনের মতো পৌরসভা নির্বাচন অনুষ্ঠিত হলে সরকারের অধীনে জাতীয় নির্বাচন করার যে বাসনা রয়েছে তা পূরণ হবে না।
বিএনপির এই নেতা বলেন, বলেন, বিএনপি উদারপন্থি গণতান্ত্রিক রাজনৈতিক দল। যেকোন ধরনের সন্ত্রাস জঙ্গিবাদ ও উগ্রবাদের বিপক্ষে। কিন্তু জঙ্গি ও সন্ত্রাসের সঙ্গে বিএনপির সম্পৃক্ততা রয়েছে বলে সরকার বলার চেষ্টা করছে। সরকার যত চেষ্টাই করুক না কেন দেশে গণতন্ত্র না থাকলে জঙ্গিদের উত্থান অবধারিত। কেউ ঠেকাতে পারবে না।
বিএনপি চেয়ারপারসন বেগম খালেদা জিয়ার উপদেষ্টা অ্যাডভোকেট খন্দকার মাহবুব হোসেনের সভাপতিত্বে স্মরণসভায় আরো বক্তব্য রাখেন দলটির প্রচার সম্পাদক জয়নুল আবেদিন ফারুক, সহ-আইন বিষয়ক সম্পাদক ব্যারিস্টার জিয়াউল হক জিয়া প্রমুখ।
Previous কারমাইকেলের ছাত্র শিবিরের সাবেক সভাপতি কাউন্সিলর শাফি এরশাদকে ফুল দিয়ে জাপায় যোগদান
Next গাজীপুর ও রংপুর মহানগর মেট্রোপলিটন পুলিশ আইন-২০১৫ খসড়া মন্ত্রিসভায় অনুমোদন